Aga siis juhtus midagi vinget, mis jäigi minu jaoks 2005. aasta koduse jalgpallihooaja tipphetkeks. Keset vihma ja tuult hankis Tammeka brasiillasest  võõrleegionär Marcelo Gomes keskväljal palli, purjetas läbi Merkuuri kaitserajatiste ja tulistas 25lt meetrilt palli Merkuuri värava ristnurka. Suurepärane värav, mis põrmustas ühe hetkega tolleks hetkeks kogunenud trotsi. Selliste hetkede nimel tasub jalgpalli vaadata.